REPUBLIKA SRBIJA

NARODNA SKUPŠTINA

Odbor za prostorno planiranje, saobraćaj,

infrastrukturu i telekomunikacije

13 Broj 06-2/56-20

21. februar 2020. godine

B e o g r a d

Z A P I S N I K

58. SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE

ODRŽANE 21. FEBRUARA 2020. GODINE

 Sednica je počela u 9.35 časova.

 Sednicom je predsedavala Katarina Rakić, predsednik Odbora.

 Sednici su prisustvovali članovi Odbora: dr Vladimir Orlić, Ognjen Pantović, Snežana B. Petrović, Olivera Pešić, Jasmina Karanac, Dalibor Radičević.

 Sednici su prisustvovali zamenici članova Odbora: Goran Kovačević (zamenik Zorana Milekića), Danijela Stojadinović (zamenik Stefane Miladinović).

 Sednici nisu prisustvovali članovi Odbora: Dragan Vesović, Jovica Jevtić, Daragan Jovanović, Nenad Konstantinović, Marina Ristić, Aleksandar Stevanović, Novica Tončev i Goran Ćirić, niti njihovi zamenici.

 Sednici je prisustvovala iz Republičkog geodetskog zavoda: Gordana Zorić,šef Odseka za informisanje i saradnju.

 Odbor je, jednoglasno (9 glasova ,,za“), u skladu sa predlogom predsednika Odbora usvojio sledeći

D n e v n i r e d:

1. Razmatranje Predloga zakona o izmenama i dopunama Zakona o postupku upisa u katastar nepokretnosti i vodova, koji je podnela narodni poslanik Katarina Rakić, u pojedinostima.

 Odbor je, na predlog predsednika, jednoglasno (9 „za“), odlučio da se, radi efikasnijeg rada, obavi objedinjena rasprava u pojedinstima o Predlogu zakona, a zatim da se o podnetim amandmanima izjašnjava grupno, odnosno jednim glasanjem, i to prvo o amandmanima koje je predlagač zakona prihvatio, a zatim o amandmanima koje predlagač zakona nije prihvatio.

Pre prelaska na rad prema utvrđenom Dnevnom redu, Odbor je, jednoglasno (9 glasova „za“), usvojio Zapisnik 57. sednice Odbora održane 18. februara 2020. godine.

Prva tačka dnevnog reda: **Razmatranje** Predloga zakona o izmenama i dopunama Zakona o postupku upisa u katastar nepokretnosti i vodova, koji je podnela narodni poslanik Katarina Rakić, u pojedinostima

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama i dopunama Zakona o postupku upisa u katastar nepokretnosti i vodova.

 Odbor je odlučio da predloži Narodnoj skupštini da **prihvati** sledeće amandmane:

**- na član 1.** **sa ispravkom** koji je podneo narodni poslanik Đorđe Komlenski;

**- na član 3**. **sa ispravkom** koji je podneo narodni poslanik Zoran Despotović;

**- na član 8.** koji je podneo narodni poslanik Aleksandar Šešelj.

Odbor je odlučio da predloži Narodnoj skupštini da **odbije** sledeće amandmane:

**- na član 1.** koji je podnela narodni poslanik Ružica Nikolić;

**- na član 1.** koji je podneo narodni poslanik Milija Miletić;

**- na član 1.** koji je podnela narodni poslanik Nataša Jovanović;

**- na član 1.** koji je podneo narodni poslanik Nikola Savić;

**- na član 2.** koji je podnela narodni poslanik Vjerica Radeta;

**- na član 2.** koji je podneo narodni poslanik Milija Miletić;

**- na član 3.** koji je podneo narodni poslanik Aleksandar Šešelj;

**- na član 3.** koji je podneo narodni poslanik Milija Miletić;

**- na član 3.** koji je podneo narodni poslanik Sreto Perić;

**- na član 5.** koji je podneo narodni poslanik Milija Miletić;

**- na član 5.** koji je podneo narodni poslanik Milorad Mirčić;

**- na član 6.** koji je podneo narodni poslanik Nemanja Šarović;

**- na član 7.** koji je podneo narodni poslanik Marijan Rističević;

**- na član 8.** koji je podneo narodni poslanik Milija Miletić;

**- na član 8.** koji je podneo narodni poslanik Nikola Savić;

**- na član 10.** koji je podnela narodni poslanik Nataša Jovanović;

**- na član 12.** koji je podnela narodni poslanik Vjerica Radeta.

II

Odbor je u skladu sa članom 157. stav 6. Poslovnika Narodne skupštine, podneo amandmane na čl. 2. i 5. Predloga zakona.

**AMANDMAN I**

 U članu 2. Predloga zakona o izmenama i dopunama Zakona o postupku upisa u katastar nepokretnosti i vodova, kojim se menja član. 15. Zakona, u stavu 1. tačka 6) menja se i glasi:

 ,,6) zabeležba spora po tužbi radi utvrđenja prava svojine na nepokretnosti, spora po tužbi poverioca radi pobijanja pravnih radnji dužnika kojim se raspolagalo nepokretnošću u skladu sa zakonom koji uređuje obligacione odnose, kao i sa zakonom koji uređuje stečaj, spora radi utvrđenja ništavosti, odnosno poništenja pravnog posla na osnovu kojeg je upisano lice koje je imalac prava u trenutku upisa ove zabeležbe, odnosno njegov univerzalni sledbenik, kao i svakog drugog spora o pravu svojine na toj nepokretnosti, ako ga je tužilac pokrenuo jer je na to upućen od strane vanparničnog suda ili drugog ovlašćenog lica;“.

 Tačka 9) menja se i glasi:

 ,, 9) zabeležba postojanja bračnog ugovora, odnosno ugovora o deobi imovine između supružnika ili vanbračnih partnera;“.

**O b r a z l o ž e nj e**

 Amandmanom se preciziraju i dopunjuju zabeležbe koje se upisuju u katastar nepokretnosti navedene u članu 15. u tačkama 6) i 9).

**AMANDMAN II**

U članu 5. Predloga zakona, kojim se menja član. 39. Zakona, u stavu 5. posle reči: „adresi dostavljača“ dodaju se zapeta i reči: ,,odnosno poštanskog operatora“.

**O b r a z l o ž e nj e**

 Ovim amandmanom vrši se preciziranje člana 39. stava 5. Predloga zakona, kako bi se izbegle nedoumice.

Predlagač zakona na sednici Odbora prihvatio je amandmane Odbora na čl. 2. i 5. Predloga zakona.

Za izvestioca Odbora na sednici Narodne skupštine određena je Katarina Rakić, predsednik Odbora.

Na sednici Odbora vođen je tonski zapis.

 Sednica je zaključena u 9.45 časova.

SEKRETAR ODBORA PREDSEDNIK ODBORA

 Biljana Ilić Katarina Rakić